CELEX: 32016R1381
Language: fi
Date: 2016-08-16 00:00:00
Title: Komission asetus (EU) 2016/1381, annettu 16 päivänä elokuuta 2016, lasten kehitykseen ja terveyteen viittaavien elintarvikkeita koskevan tietyn terveysväitteen hyväksynnän epäämisestä (ETA:n kannalta merkityksellinen teksti)

17.8.2016   
            
            
               FI
            
            
               Euroopan unionin virallinen lehti
            
            
               L 222/8
            
         KOMISSION ASETUS (EU) 2016/1381,
   annettu 16 päivänä elokuuta 2016,
   lasten kehitykseen ja terveyteen viittaavien elintarvikkeita koskevan tietyn terveysväitteen hyväksynnän epäämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (1) ja erityisesti sen 17 artiklan 3 kohdan
   sekä katsoo seuraavaa:
   
               (1)
            
            
               Asetuksen (EY) N:o 1924/2006 mukaan elintarvikkeita koskevat terveysväitteet ovat kiellettyjä, jollei komissio ole hyväksynyt niitä kyseisen asetuksen mukaisesti ja jolleivät ne sisälly sallittujen väitteiden luetteloon.
            
         
               (2)
            
            
               Asetuksessa (EY) N:o 1924/2006 säädetään myös, että elintarvikealan toimijat voivat toimittaa terveysväitteiden hyväksyntää koskevia hakemuksia jäsenvaltion toimivaltaiselle kansalliselle viranomaiselle. Toimivaltaisen kansallisen viranomaisen on toimitettava edellytysten mukaiset hakemukset eteenpäin Euroopan elintarviketurvallisuusviranomaiselle EFSAlle, jäljempänä ’elintarviketurvallisuusviranomainen’.
            
         
               (3)
            
            
               Hakemuksen vastaanotettuaan elintarviketurvallisuusviranomaisen on ilmoitettava asiasta viipymättä muille jäsenvaltioille ja komissiolle ja annettava lausunto kyseisestä terveysväitteestä.
            
         
               (4)
            
            
               Komissio tekee päätöksen terveysväitteiden hyväksymisestä ottaen huomioon elintarviketurvallisuusviranomaisen antaman lausunnon.
            
         
               (5)
            
            
               Cross Vetpharm Group UK Ltd toimitti asetuksen (EY) N:o 1924/2006 14 artiklan 1 kohdan b alakohdan nojalla hakemuksen, jonka johdosta elintarviketurvallisuusviranomaisen oli annettava lausunto terveysväitteestä, joka koski Colief®-valmisteessa olevan Kluyveromyces lactis -bakteerista saadun beta-galaktosidaasin vaikutuksia vatsa- ja suolistovaivojen vähentymiseen (kysymys EFSA-Q-2014-00404 (2)). Hakijan esittämä väite oli seuraava: ”Colief®/laktaasientsyymi vähentää laktoosikuormitusta imeväisten ravinnossa ja parantaa laktoosista johtuvien ruoansulatushäiriöiden seurauksia koliikista kärsivillä imeväisillä, jotka eivät pysty tehokkaasti sulattamaan kaikkea ravinnossaan olevaa laktoosia.”
            
         
               (6)
            
            
               Komissio ja jäsenvaltiot saivat 17 päivänä heinäkuuta 2015 elintarviketurvallisuusviranomaiselta tieteellisen lausunnon, jossa todettiin, että esitetty näyttö ei riittänyt osoittamaan todeksi Colief®-valmisteessa olevan Kluyveromyces lactis -bakteerista saadun beta-galaktosidaasin nauttimisen ja vatsa- ja suolistovaivojen vähentymisen välistä syy-yhteyttä. Koska väite ei näin ollen ole asetuksen (EY) N:o 1924/2006 vaatimusten mukainen, sitä ei pitäisi hyväksyä.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Tämän asetuksen liitteessä mainittua terveysväitettä ei saa sisällyttää asetuksen (EY) N:o 1924/2006 14 artiklan 1 kohdassa tarkoitettuun unionin sallittujen väitteiden luetteloon.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä elokuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 404, 30.12.2006, s. 9.
   
      (2)  EFSA Journal 2015;13(7):4187.
   
      LIITE
      
         Hylätty terveysväite
      
      
                  Hakemus – asetuksen (EY) N:o 1924/2006 asiaankuuluvat säännökset
               
               
                  Ravintoaine, muu aine, elintarvike tai elintarvikeryhmä
               
               
                  Väite
               
               
                  EFSAn lausunnon numero
               
            
                  Asetuksen 14 artiklan 1 kohdan b alakohdan mukainen terveysväite, jossa viitataan lasten kehitykseen ja terveyteen
               
               
                  Colief®
                  
               
               
                  Colief®/laktaasientsyymi vähentää laktoosikuormitusta imeväisten ravinnossa ja parantaa laktoosista johtuvien ruoansulatushäiriöiden seurauksia koliikista kärsivillä imeväisillä, jotka eivät pysty tehokkaasti sulattamaan kaikkea ravinnossaan olevaa laktoosia.
               
               
                  Q-2014-00404